CELEX: C2007/042/74
Language: lv
Date: 2007-02-24 00:00:00
Title: Lieta T-414/06 P: Apelācija, ko 2006. gada 27. decembrī ierosinājis Philippe Combescot par Civildienesta tiesas 2006. gada 19. oktobra spriedumu lietā F-114/05 Philippe Combescot pret Komisiju

24.2.2007   
            
            
               LV
            
            
               Eiropas Savienības Oficiālais Vēstnesis
            
            
               C 42/42
            
         Apelācija, ko 2006. gada 27. decembrī ierosinājis Philippe Combescot par Civildienesta tiesas 2006. gada 19. oktobra spriedumu lietā F-114/05 Philippe Combescot pret Komisiju
   (Lieta T-414/06 P)
   (2007/C 42/74)
   Tiesvedības valoda — itāļu
   Lietas dalībnieki
   
      Apelācijas sūdzības iesniedzējs: Philippe Combescot, Lecce (Itālija) (pārstāvji — A. Maritati un V. Messa, avvocati)
   
      Cits lietas dalībnieks: Eiropas Kopienu Komisija
   Apelācijas sūdzības iesniedzēja prasījumi
   
               —
            
            
               atcelt Civildienesta tiesas 2006. gada 19. oktobra spriedumu lietā F-114/05, atzīstot, ka prasība ir pieņemama, jo tā ir celta termiņā un tā pamatojas uz ierēdņa interesi saņemt tiesisko aizsardzību;
            
         
               —
            
            
               atzīt, ka sakarā ar pieņemto lēmumu Philippe Combescot ir cietis nemateriāla rakstura kaitējumu gan viņa veselībai, gan tēlam ar nopietnām sekām viņa garīgajai stabilitātei;
            
         
               —
            
            
               uzdot, lai Combescot kungam samaksā EUR 150 000 kā zaudējumu atlīdzību;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Šī apelācijas sūdzība ir iesniegta, apstrīdot Eiropas Savienības Civildienesta tiesas 2006. gada 19. oktobra spriedumu lietā F-114/05, kurā prasība tika atzīta par nepieņemamu, jo tā nebija iesniegta termiņā un apelācijas sūdzības iesniedzējam nebija tiesiskas intereses celt prasību.
   Apelācijas sūdzības iesniedzējs savu prasījumu atbalstam norāda, ka:
   
               —
            
            
               ir nepareizi interpretēts Civildienesta noteikumu 92. panta 2. punkts ar īpašu atsauci uz izteiciena “noraidīts […] ar netiešu lēmumu” definīciju, jo apelācijā apspriežamais spriedums — jautājumā par termiņu noteikšanu, lai apstrīdētu noraidījumu, — pielīdzināja termiņos pieņemtu, bet nepaziņotu tiešu lēmumu, netiešam lēmumam par noraidīšanu. Apelācijas sūdzības iesniedzējs apgalvo, ka pirmās instances spriedums neizvērtē svarīgu strīda jautājumu: tiešs lēmums par noraidīšanu, kas pieņemts Civildienesta noteikumos norādītājos termiņos, ir spēkā, pat ja tas nav paziņots personai, kuru tas skar.
            
         
               —
            
            
               nerunājot par citiem apsvērumiem šajā lietā, apelācijas sūdzības iesniedzējam nevar pārmest nepieņemamu novēlošanos lēmuma paziņošanā. Arī šajā jautājumā Civildienesta tiesa atbilstoši neizvērtēja — pat saistībā ar procesuālo noteikumu ievērošanu — atbildētāja argumentus par grūtībām identificēt ierēdņa dzīvesvietu.
            
         
               —
            
            
               neskatoties uz to, ka prasības celšanas brīdī apelācijas sūdzības iesniedzējs jau bija pensijā, viņam bija interese celt prasību, lai atzītu attiecīgās pārcelšanas prettiesiskumu, un viņam vēl joprojām ir šī interese, jo viņa prasība par nemateriālu un ar darbu saistītu zaudējumu atlīdzību ir paredzama pēc tam, kad par prettiesisku tiek atzīts apstrīdētais pasākums.